7.		SŤAŽNOSŤ PROTI UZNESENIU POLICAJTA, KTORÝM DO KONANIA
			PRIBRAL ZNALCA
			(§ 142 ods. 3 Trestného poriadku) 
XY, nar. XX.XX.XXXX, trvalým bydliskom XXXX, XXXX
Obvodné oddelenie PZ XXXX	K č:ORP-222/BR-BR-18 
Dňa XX.XX.XXXX mi bolo doručené uznesenie povereného príslušníka Obvodného oddelenia PZ Brezno, ktorý do konania pribral znalca z odboru ekonómia a manežment Ing. XXXX so sídlom v XXXX
Som nespokojný s týmto znalcom, nakoľko v inej trestnej veci, v ktorej som bol takisto obvinený, podal posudok nesprávne a správal sa voči mne tendečne a účtovníctvo, ktoré kontroloval v mojej spoločnosti dôsledne nevyhodnotil a dokonca mi ho kompletné nevrátil. 
	XY 
Poznámka
Uznesenie o pribratí znalca sa doručuje obvinenému (obhajcovi, zákonnému zástupcovi prípadne opatrovníkovi) a poškodenému, ktorí sú oprávnení podať sťažnosť v lehote do troch pracovných dní. Sťažnosť sa podáva z dôvodu nespokojnosti v osobe znalca alebo pre vecné dôvody (iný dôvod je neprípustný, pozn. autora). Sťažovateľ musí zdôvodniť dôvody, pre ktoré sťažnosť podal, pokiaľ chce byť úspešný pri vyhovení sťažnosti. 
Z uvedenej sťažnosti je zrejmé, že sťažovateľ už v kontakte so znalcom bol a že predpokladá, že tento nebude v tejto novej trestnej veci postupovať objektívne a nezaujato. Podanie sťažnosti, však neznamená, že tejto musí byť nevyhnutne vyhovené.
Pribrať je možné jednak znalecký ústav, ale aj inú právnickú osobu, ktorá je činná v príslušnom odbore. Pri pitve mŕtvoly sa vždy priberajú dvaja znalci (aj proti takto pribratým znalcom je možné podať sťažnosť z dôvodov vyššie popísaných), pričom sa jedná o obligatórnu náležitosť správnosti znaleckého posudku.
Podľa § 142 Trestného poriadku
(1)	 Ak pre zložitosť objasňovanej skutočnosti nie je postup podľa § 141 Trestného poriadku postačujúci (vyžiadanie odborného vyjadrenia, napr. správa od ošetrujúceho lekára, či vyjadrenie k hodnote odcudzenej veci a pod.), priberie orgán činný v trestnom konaní a v konaní pred súdom predseda senátu znalca na podanie znaleckého posudku. Ak ide o objasnenie skutočnosti obzvlášť zložitej, priberú sa dvaja znalci. Dvoch znalcov treba pribrať vždy, ak ide o pitvu mŕtvoly.
(2)	Na prehliadku a pitvu mŕtvoly nesmie byť ako znalec pribratý lekár, ktorý zomrelého ošetroval počas choroby, ktorá smrti predchádzala.
(3)	O pribratí znalca sa rozhodne uznesením. Proti uzneseniu možno podať sťažnosť pre vecné dôvody alebo pre osobu znalca.

Vznesenie obvinenia
§ 206 zákona č. 301/2005 Z. z. 
Trestný poriadok
Citácia na str. 415
(1)	Ak je na podklade trestného oznámenia alebo zistených skutočností po začatí trestného stíhania dostatočne odôvodnený záver, že trestný čin spáchala určitá osoba, policajt bez meškania vydá uznesenie o vznesení obvinenia, ktoré ihneď oznámi obvinenému a doručí najneskôr do 48 hodín prokurátorovi a ak je obvineným súdny exekútor, notár, znalec, tlmočník alebo prekladateľ, aj ministrovi spravodlivosti, a ak je obvineným advokát, aj Slovenskej advokátskej komore; o tomto úkone upovedomí bez meškania oznamovateľa a poškodeného. Ak bolo uznesenie o vznesení obvinenia oznámené jeho vyhlásením, je policajt povinný vydať obvinenému rovnopis tohto uznesenia bez meškania.
(2)	O začatí trestného stíhania a vznesení obvinenia možno rozhodnúť jedným uznesením, ktoré policajt oznámi bez meškania obvinenému a doručí ho najneskôr do 48 hodín prokurátorovi. O tomto úkone upovedomí oznamovateľa a poškodeného. Ak bolo začatie trestného stíhania a vznesenie obvinenia oznámené vyhlásením uznesenia, policajt je povinný vydať obvinenému jeho rovnopis.
(3)	Uznesenie o vznesení obvinenia musí obsahovať označenie osoby, voči ktorej sa vznáša obvinenie, opis skutku s uvedením miesta, času, prípadne iných okolností, za ktorých k nemu došlo tak, aby skutok nemohol byť zamenený s iným skutkom, zákonného pomenovania trestného činu, o ktorý v tomto skutku ide, a to aj s uvedením príslušného ustanovenia Trestného zákona a skutočností, ktoré odôvodňujú vznesenie obvinenia.
(4)	Ak v priebehu vyšetrovania alebo skráteného vyšetrovania vyjde najavo skutočnosť, ktorá dostatočne odôvodňuje záver, že obvinený spáchal ďalší skutok, na ktorý sa uznesenie o vznesení obvinenia nevzťahovalo, vznesie policajt obvinenie aj pre tento ďalší skutok. Ak pre tento skutok nebolo začaté trestné stíhanie, najskôr sa rozhodne podľa § 199 ods. 1.
(5)	Ak v priebehu vyšetrovania alebo skráteného vyšetrovania vyjde najavo skutočnosť, ktorá dostatočne odôvodňuje záver, že obvinený spáchal pred oznámením uznesenia o vznesení obvinenia ďalší čiastkový útok pokračovacieho trestného činu, na ktorý sa uznesenie o vznesení obvinenia nevzťahovalo, rozšíri uznesením policajt obvinenie aj pre tento ďalší čiastkový útok pokračovacieho trestného činu. Ak pre tento čiastkový útok nebolo ...